LĪGUMS Nr. _____________________

Rīgā, 










     datums*
Slimību profilakses un kontroles centrs, tā direktores I.Gavares personā, kura rīkojas saskaņā ar Ministru kabineta 2012.gada 3.aprīļa  noteikumiem Nr.241 „Slimību profilakses un kontroles centra nolikums”, turpmāk – Pasūtītājs, no vienas puses, un

..., tā valdes locekļa .... personā, kurš rīkojas saskaņā ar statūtiem, turpmāk  – Izpildītājs, no otras puses (Pasūtītājs un Izpildītājs, turpmāk katrs atsevišķi - Puse, kopā – Puses), izsakot savu brīvi radušos gribu, turpmāk – Līgums: 

1. Līguma priekšmets un darbības laiks

1.1. Izpildītājs veic Pasūtītāja telpu ikdienas uzkopšanu, turpmāk – Pakalpojums,  Duntes ielā 22, K-5 un Duntes ielā 20, K-3, Rīgā, turpmāk – Telpas, saskaņā ar Līguma 1. un 2. pielikumiem, Līguma pielikumos minētajos apjomos un cenās. 

1.2. Apmaksa par Pakalpojumu tiek veikta saskaņā ar Līguma 1. un 2.pielikumu, nepārsniedzot EUR 00,00 (.... eiro un ... centi), neieskaitot pievienotās vērtības nodokli, turpmāk – PVN, kas tiek piemērots atbilstoši normatīvajos aktos noteiktajai PVN likmei, turpmāk – Līguma summa.

1.3. Līgums stājas spēkā 2023. gada 21.decembrī un ir spēkā vienu gadu.

2. Apmaksas kārtība

2.1. Pasūtītājs par Līguma 1. pielikumā minētajiem pakalpojumiem saskaņā ar Līguma 2. pielikumu veic apmaksu par sniegto Pakalpojumu. PVN tiek aprēķināts un maksāts saskaņā ar spēkā esošajiem normatīvajiem aktiem. 
2.2. Līguma summa ietver visas izmaksas, kas saistītas ar pilnīgu un Līguma nosacījumiem atbilstošu Pakalpojumu sniegšanu, tajā skaitā darbaspēka, materiālu, tehnikas un inventāra izmaksas, nodokļi, transporta izmaksas, darbu organizācijas izmaksas, un jebkuras citas Izpildītāja izmaksas. Pasūtītājs nodrošina sanitāri higiēnisko aprīkojumu (tualetes papīru, rokas dvieļus, šķidrās ziepes) un atkritumu maisiņus atkritumu groziem.
2.3. Izpildītājs līdz katra mēneša 5.datumam iesniedz Pasūtītājam Pakalpojuma pieņemšanas-nodošanas aktu par iepriekšējā kalendārajā mēnesī veikto Pakalpojumu. Pasūtītājs izskata iesniegto pieņemšanas-nodošanas aktu 10 (desmit) darba dienu laikā no tā saņemšanas dienas un paraksta to vai arī minētajā termiņā rakstiski sniedz Izpildītājam pamatotus iebildumus par pieņemšanas-nodošanas aktā norādīto vai par sniegto Pakalpojumu.

2.4. Pēc Pakalpojuma pieņemšanas - nodošanas akta abpusējās parakstīšanas, 5 (piecu) darba laikā Izpildītājs iesniedz Pasūtītājam Pakalpojuma pieņemšanas - nodošanas aktam atbilstošu rēķinu. Pamats rēķina izrakstīšanai ir abu Pušu parakstīts Pakalpojuma pieņemšanas-nodošanas akts. Pakalpojuma nodošanas – pieņemšanas aktu sagatavo Izpildītājs un iesniedz Pasūtītājam oficiālajā e-adresē “Slimību profilakses un kontroles centrs.

2.5. Apmaksu par faktiski saņemto pakalpojumu Pasūtītājs veic 20 (divdesmit) dienu laikā no Izpildītāja rēķina saņemšanas dienas, pārskaitot naudu uz Izpildītāja Līgumā norādīto bankas kontu. Rēķinu Izpildītājs iesniedz nosūtot uz Pasūtītāja oficiālās e-adreses apakšadresi “Slimību profilakses un kontroles centrs: e-rēķini”.

2.6. Par samaksas datumu tiek uzskatīts datums, kad Pasūtītājs veic naudas pārskaitījumu uz Izpildītāja Līgumā norādīto bankas kontu.

3. Izpildītāja pienākumi, tiesības un atbildība

3.1. Izpildītāja pienākums ir izpildīt visus Līguma 1. pielikumā minētā Pakalpojuma darbus Telpās, ievērojot Līguma 1. pielikumā noteikto Pakalpojumu regularitāti, apjomu un kārtību.

3.2. Izpildītāja pienākums ir novērst Pasūtītāja sagatavotajā Pretenzijā  norādītos trūkumus un neatbilstības, ievērojot Pasūtītāja Pretenzijā norādīto konstatētās neatbilstības novēršanas termiņu. 

3.3. Sniedzot Pakalpojumu, Izpildītājs ievēro Latvijas Republikā spēkā esošo normatīvo aktu prasības, darba drošības, darba aizsardzības, apkārtējās vides aizsardzības un ugunsdrošības noteikumus, kā arī uzņemas pilnu atbildību par jebkādām sekām, kuras iestājas minēto noteikumu neievērošanas vai nepienācīgas ievērošanas rezultātā.

3.4. Izpildītājs nekavējoties ziņo Pasūtītājam vai ēkas apsardzei par jebkādiem neparedzētiem starpgadījumiem, kas radušies veicot Telpu uzkopšanu.

3.5. Izpildītāja pienākums ir nekavējoties nodrošināt jebkura Izpildītāja darbinieka nomaiņu ar citu, ne mazāk kvalificētu darbinieku, pēc attiecīga Pasūtītāja mutiska vai rakstiska pieprasījuma saņemšanas, ja Pasūtītāju neapmierina kāda Izpildītāja darbinieka darba kvalitāte. Tas nedod tiesības Izpildītājam prasīt papildus samaksu vai Pakalpojuma izpildes termiņa pagarinājumu.  

3.6. Izpildītājs saskaņo darbinieku atrašanos Telpās ar Pasūtītāju, un ne vēlāk kā vienas darba dienas laikā no Līguma parakstīšanas dienas iesniedz Pasūtītāja par Līguma izpildi atbildīgajai personai  darbinieku sarakstu.

3.7. Izpildītājs garantē, ka darbinieki, kurus tas nosūtīs veikt Līgumā paredzētos darbus, ir uzticami un godprātīgi.

3.8. Izpildītājs nodrošina, ka gadījumā, ja tā darbinieki, izpildot Līgumā minētos telpu uzkopšanas darbus, piekļūst Pasūtītāja rīcībā esošai informācijai (t.sk. fizisko personu datiem) un informācijai par Pasūtītāju, minētā informācija netiek izpausta trešajām personām. Izpildītājs nodrošina, ka visi Izpildītāja darbinieki, kuri tiks iesaistīti Līgumā saistību izpildē, pirms Pakalpojuma izpildes sākšanas, paraksta un nodod Pasūtītājam “Apliecinājumu par informācijas neizpaušanu” (Līguma 3. pielikums).

3.9. Izpildītājs ir atbildīgs par zaudējumiem, kas nodarīti Pasūtītājam vai trešajām personām  Līguma neizpildes vai nepienācīgas izpildes gadījumā, ja Izpildītājs tajos ir vainojams. Pasūtītājs nekavējoties ziņo Izpildītājam par Pasūtītāja īpašuma vai inventāra iztrūkumu vai bojājumu, ja tas radies Izpildītāja vainas dēļ. Izpildītājs nekavējoties atlīdzina šos zaudējumus.

3.10. Izpildītājs nosaka savu pilnvaroto personu Līguma izpildē: ..., mob.: ..., e-pasts: ....   
3.11. Izpildītāja pilnvarotajai personai ir tiesības Izpildītāja vārdā dot norādījumus, parakstīt  pieņemšanas-nodošanas aktus, parakstīt Pretenziju un risināt citus ar Līguma izpildi saistītus jautājumus.
4. Pasūtītāja pienākumi un tiesības

4.1. Pasūtītājs sniedz Izpildītājam Pakalpojuma sniegšanai nepieciešamo Pasūtītāja rīcībā esošo informāciju par Telpām.

4.2. Pasūtītāja pienākums ir izskatīt Izpildītāja sagatavoto Pakalpojuma pieņemšanas-nodošanas aktu par faktiski saņemto Pakalpojumu un, saskaņot to, vai Līgumā noteiktajā kārtībā atteikties saskaņot Izpildītāja iesniegto aktu un sniegt par to Pretenziju.
4.3. Pasūtītāja pienākums ir savlaicīgi reaģēt uz saņemtajiem Izpildītāja lūgumiem par nepieciešamību sniegt saskaņojumu un vai/informāciju Pakalpojuma pilnvērtīgai izpildei Līgumā noteiktajā kārtībā. 

4.4. Pasūtītājam ir tiesības vienpusēji sagatavot Pretenziju par katru atbilstoši Līguma noteikumiem neizpildīto vai neatbilstoši  izpildīto Pakalpojumu vai tā daļu.

4.5. Pasūtītājs neparaksta Pakalpojuma pieņemšanas - nodošanas aktu un neveic apmaksu par Pakalpojumu, kas nav izpildīts. 

4.6. Pasūtītājs var pieprasīt jebkura Izpildītāja (tā apakšuzņēmēja) darbinieka nomaiņu ar citu, ne mazāk kvalificētu darbinieku t.sk., ja Pasūtītāju neapmierina kāda Izpildītāja darbinieka darba kvalitāte.

4.7. Pasūtītājam ir tiesības ieturēt samaksu no Izpildītājam par Pakalpojuma izpildi pienākošās summas, ja Izpildītājs nav izpildījis vai nepilnīgi izpildījis savas Līgumā noteiktās saistības un nav novērsis savas darbības vai bezdarbības trūkumus Pretenzijā minētajā termiņā.

4.8. Pasūtītājs nodrošina Izpildītāju ar elektroenerģiju, aukstu un siltu ūdeni un piemērotām telpām uzkopšanas materiālu, inventāra, uzkopšanas tehnikas un iekārtu uzglabāšanai.

4.9. Pasūtītājam ir tiesības vienpusēji atkāpties no Līguma pirms Līguma darbības beigām, rakstiski brīdinot Izpildītāju 2 (divas) dienas iepriekš, ja Izpildītājam nav spēkā spēkā esošas apdrošināšanas polises. 

4.10. Pasūtītājam ir tiesības vienpusēji izbeigt Līgumu par to rakstveidā brīdinot Izpildītāju 5 (piecas) darba dienas iepriekš Līguma 5.5.punktā noteiktajos gadījumos.
4.11. Pasūtītājam ir tiesības vienpusēji izbeigt Līgumu par to rakstveidā brīdinot Izpildītāju 2 (divas) darba dienas iepriekš normatīvajos aktos noteiktajos gadījumos.

4.12. Pasūtītājs nosaka par Līguma izpildi atbildīgo personu: Juridiskās un resursu nodaļas vecāko saimniecības pārzini Kristapu Briedi, elektroniskā pasta adrese: kristaps.briedis@spkc.gov.lv, kontakttālrunis: 67895820, mob. tālr.: .... 
4.13. Pasūtītāja pilnvarotajai personai ir tiesības Pasūtītāja vārdā dot norādījumus Izpildītājam, parakstīt  pieņemšanas-nodošanas aktu, Pretenziju un norādīt uz trūkumiem, un risināt citus ar Līguma izpildi saistītus jautājumus.
5. Pušu atbildība
5.1. Pasūtītājs nav atbildīgs par Telpās uzglabājamo Izpildītāja (tā apakšuzņēmēja) inventāru, tehniku un materiāliem.
5.2. Izpildītājs atlīdzina Pasūtītājam jebkurus Izpildītāja, tā darbinieku vai apakšuzņēmēju darbības vai bezdarbības dēļ, Pasūtītājam un/vai trešajām personām nodarītos zaudējumus un nemantisko kaitējumu.
5.3. Ja Pasūtītājs savas vainas dēļ neievēro Līguma noteikto rēķina apmaksas termiņu, tad Izpildītājam ir tiesības prasīt no Pasūtītāja līgumsodu 0,1% apmērā no laikā nenomaksātās summas par katru nokavēto dienu, bet ne vairāk kā 10% no laikā nenomaksātās summas. 
5.4. Ja Izpildītājs nenovērš Pasūtītāja sagatavotajā Pretenzijā minētos trūkumus Pretenzijā noteiktajos termiņos, tad Pasūtītājam ir tiesības prasīt no Izpildītāja līgumsodu EUR 100,00 (viens simts euro un 00 centi) apmērā par katru Izpildītāja saistību neizpildes dienu, bet ne vairāk 10% no Līguma 1.2.punktā minētās Līguma summas par katru gadījumu.
5.5. Rakstiski brīdinot Izpildītāju vismaz 5 (piecas) dienas iepriekš, Pasūtītājam ir tiesības vienpusēji bez jebkādu zaudējumu atlīdzības pienākuma izbeigt Līgumu, kā arī šādā gadījumā Izpildītājs maksā Pasūtītājam līgumsodu EUR 1000,00 (viens tūkstotis euro un 00 centi), ja:
5.5.1. Izpildītājs nenovērš Pasūtītāja Pretenzijā minētos Pakalpojuma trūkumus Pretenzijā norādītajā termiņā;

5.5.2. Pasūtītājs ir sagatavojis un iesniedzis Izpildītajam 3 (trīs) vai vairāk  Pretenzijas par nekvalitatīvi veiktu Pakalpojumu.
5.6. Līgumsoda samaksa neatbrīvo Puses no Līgumā paredzēto saistību turpmākas pildīšanas un neizslēdz atbildību par zaudējumu atlīdzināšanas pienākumu.

5.7. Pasūtītājam ir tiesības ieturēt samaksu no Izpildītājam par Pakalpojuma izpildi pienākošās summas, ja Izpildītājs nav izpildījis vai nepilnīgi izpildījis savas Līgumā noteiktās saistības. 
5.8. Par Izpildītāja saistību neizpildi vai Līguma pārkāpumu Pasūtītājs ir tiesīgs informēt trešās personas, tajā skaitā organizācijas, kuras biedrs ir Izpildītājs. 
6. Strīdu izskatīšanas kārtība

6.1. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Latvijas Republikas normatīvajos aktos noteiktajā kārtībā. 

7. Nobeiguma noteikumi

7.1. Līgums pilnībā apliecina Pušu vienošanos. Nekādi iepriekš slēgti līgumi, mutiski papildinājumi un vienošanās par šī Līguma priekšmetu netiek uzskatīti par šī Līguma noteikumiem. Jebkuras šī Līguma izmaiņas vai vienošanās stājas spēkā tikai tad, ja tās noformētas rakstveidā, ir abu Pušu parakstītas un pievienotas Līgumam kā pielikumi, izņemot Līgumā tieši atrunātus gadījumus par Pušu mutiskas vienošanās saistošo spēku.

7.2. Ja kāds no Līguma noteikumiem ir vai kļūst spēkā neesošs, tas neietekmē pārējo Līguma noteikumu spēkā esamību. Ja Puses vienojas par atsevišķu Līguma saistību izbeigšanu, tad pārējās Līgumā noteiktās Pušu saistības paliek spēkā.

7.3. Katrs no Pušu pārstāvjiem garantē, ka tam ir visas tiesības sava pārstāvamā vārdā noslēgt šo Līgumu un tā spēkā esamībai nav nepieciešami nekādi citi apstiprinājumi.


7.4. Līgums var tikt izbeigts pirms termiņa Līgumā un normatīvajos aktos noteiktajos gadījumos, pusēm abpusēji vienojoties vai 30 (trīsdesmit) dienas iepriekš brīdinot otru pusi.

7.5. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Izpildītājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par nosūtītiem.

7.6. Līgums sagatavots un abpusēji parakstīts 2 (divos) eksemplāros ar 3 (trīs) pielikumiem uz  11 (vienpadsmit) lapām.

8. Pielikumi

8.1. Līguma neatņemamas sastāvdaļas ir:

8.1.1. 1.pielikums – Tehniskā specifikācija;
8.1.2. 2.pielikums – Finanšu piedāvājums;
8.1.3. 3.pielikums – Apliecinājums par informācijas neizpaušanu;

8.1.4. 4.pielikums – Civiltiesiskās atbildības apdrošināšanas polise ar apdrošināšanas noteikumiem.

Līguma 1.pielikums
Tehniskā specifikācija
1. Sanitāri higiēnisko aprīkojumu (tualetes papīru, roku dvieļus, šķidrās ziepes) un atkritumu maisiņus atkritumu groziem nodrošina Pasūtītājs.

2. Tīrīšanas līdzekļus nodrošina Izpildītājs. 

3. Telpu uzkopšanas pamatnoteikumi:

· telpu ikdienas uzkopšanas darbi jāveic darba dienās ārpus darba laika pēc plkst. 17.00 līdz plkst 21.00 (darbs jāuzsāk ne vēlāk kā plkst. 17.30);

· mazāk noslogotās telpās uzkopšanas darbi jāveic vienu reizi mēnesī, darba dienās, darba laikā no 8.30-17.00, iepriekš vienojoties ar Pasūtītāja pārstāvi un viņam klātesot;

· visi uzkopšanas darbi jāveic ar uzkopšanas firmas profesionālajiem līdzekļiem un tehniku;

· katra mēneša pirmajā pirmdienā Izpildītāja pārstāvim kopā ar Pasūtītāja pārstāvi jāveic uzkopšanas kvalitātes pārbaude. Izpildītāja pārstāvis sagatavo aktu par veikto pārbaudi un iesniedz to Pasūtītāja pārstāvim; 

· ja Pasūtītāja pārstāvis konstatē trūkumus Izpildītāja darba kvalitātē, tad to fiksē aktā un Izpildītājam ir jānovērš trūkumi tajā pašā dienā vai nākamajā dienā pirms 8:30 (darba laika sākuma);

· ja Izpildītājs nav novērsis trūkumus, Pasūtītājs sagatavo aktu, kas tiek nosūtīts Izpildītājam. Pēc akta nosūtīšanas Pasūtītajam ir tiesības ieturēt līgumā noteikto naudas summu vai pārtraukt līgumu ar Izpildītāju

· darba laikā jāievēro darba kārtības noteikumi, darba aizsardzības, drošības tehnikas un darba higiēnas prasības, saudzīgi jāizturas pret Pasūtītāja mantu. 

	Nr.

p.k.
	Darbu apraksts
	Periodiskums

	1. Biroja un administratīvās telpas (tai skaitā palīgtelpas) 

	1.1. 
	Atkritumu grozu, papīra smalcinātāju izbēršana un netīro maisiņu nomaiņa pēc nepieciešamības
	1 x darba dienā

	1.2. 
	Cietā grīdas seguma mitrā uzkopšana, atbīdot mēbeles uz ritenīšiem, atkritumu spaiņus un citus viegli pārvietojamas priekšmetus
	1 x darba dienā

	1.3. 
	Mīkstā grīdas seguma tīrīšana ar putekļu sūcēju pēc nepieciešamības
	1 x darba dienā

	1.4. 
	Brīvo horizontālo virsmu tīrīšana no putekļiem (galdi, palodzes, biroja tehnika, galda lampas u.c.)
	1 x darba dienā

	1.5. 
	Netīrumu tīrīšana no durvīm, stikla starpsienām, sienām
	1 x darba dienā

	1.6. 
	Palodžu mitrā tīrīšana
	1 x darba dienā

	1.7. 
	Stacionāro telefona aparātu slaucīšana (dezinficēšana)
	1x nedēļā  

	1.8. 
	Sekciju un skapju plauktu brīvo virsmu tīrīšana
	1 x nedēļā

	1.9. 
	Elektrisko slēdžu un kontaktligzdu tīrīšana
	1 x nedēļā

	1.10. 
	Grīdlīstu mitrā tīrīšana vai tīrīšana ar putekļu sūcēju
	1 x nedēļā

	1.11. 
	Mīksto mēbeļu tīrīšana ar putekļu sūcēju
	1 x nedēļā

	1.12. 
	Krēslu un galdu kāju mitrā tīrīšana
	1 x nedēļā

	1.13. 
	Durvju, to apmaļu un malu tīrīšana
	1 x nedēļā

	1.14. 
	Mēbeļu vertikālo virsmu tīrīšana
	1 x mēnesī

	1.15. 
	Sienu, griestu, telpu stūru, moldingu u.c. atbrīvošana no zirnekļu tīkliem
	1 x mēnesī

	1.16. 
	Radiatoru un citu tehniskās infrastruktūras objektu (sadales skapju, kaloriferu, siltā gaisa  pūtēju, gaismas ķermeņu u.tml.) tīrīšana

	1 x mēnesī

	1.17. 
	Interjera priekšmetu mitrā tīrīšana
	pēc pasūtītāja norādījuma

	1.18. 
	Spoguļu tīrīšana
	pēc nepieciešamības vai 1x nedēļā

	2. Koplietošanas telpu (gaiteņi, kāpnes, kāpņu telpas) uzkopšana

	2.1. 
	Cietā grīdas seguma mitrā tīrīšana
	1 x darba dienā

	2.2.
	Kāpņu pakāpienu un laukumu mitrā tīrīšana
	1 x darba dienā

	2.3.
	Atkritumu grozu izbēršana un netīro maisiņu nomaiņa pēc nepieciešamības
	1 x darba dienā

	2.4.
	Grīdlīstu mitrā tīrīšana vai tīrīšana ar putekļu sūcēju
	1 x nedēļā

	2.5.
	Netīrumu tīrīšana no durvīm, stikla starpsienām, sienām
	1 x darba dienā

	2.6.
	Radiatoru un citu tehniskās infrastruktūras objektu (sadales skapju, kaloriferu, siltā gaisa  pūtēju, gaismas ķermeņu u.tml.) tīrīšana 
	1 x mēnesī

	2.7.
	Kāpņu lenteru mitrā tīrīšana
	1 x darba dienā

	2.8.
	Durvju, to apmaļu un malu tīrīšana
	1 x nedēļā

	2.9.
	Ārdurvju, ārējo kāpņu un sliekšņu tīrīšana (t.sk. lapas, sniegs u.tml.)
	1 x darba dienā

	2.10.
	Interjera priekšmetu un kāpņu margu mitrā tīrīšana (tai skaitā stendi u.tml.)
	pēc nepieciešamības

	2.11.
	Sienu, griestu, telpu stūru, moldingu, nišu, logu u.tml. atbrīvošana no zirnekļu tīkliem
	pēc nepieciešamības 

	3. Mazāk noslogoto telpu (noliktavas, serveru telpas u.tml.)  
tīrīšana darba dienas laikā no 8:30-17:00, klātesot Pasūtītāja pārstāvim

	3.1.
	Atkritumu grozu, papīra smalcinātāju izbēršana un netīro maisiņu nomaiņa pēc nepieciešamības
	1 x mēnesī

	3.2.
	Cietā grīdas seguma mitrā uzkopšana
	1 x mēnesī

	3.3.
	Brīvo horizontālo virsmu tīrīšana no putekļiem (galdi, palodzes, biroja tehnika, galda lampas u.c.)
	1 x mēnesī

	3.4.
	Netīrumu tīrīšana no ieejas durvīm, stikla starpsienām, sienām
	1 x mēnesī

	3.5.
	Palodžu mitrā tīrīšana
	1 x mēnesī

	3.6.
	Stacionāro telefona aparātu slaucīšana (dezinficēšana)
	1 x mēnesī

	3.7.
	Sekciju un skapju plauktu brīvo virsmu tīrīšana
	1 x mēnesī

	3.8.
	Elektrisko slēdžu un kontaktligzdu (ārējās virsmas) tīrīšana 
	1 x mēnesī

	3.9.
	Radiatoru un citu tehniskās infrastruktūras objektu (serveru skapju, kalorīferu, siltā gaisa  pūtēju, gaismas ķermeņu u.tml.) tīrīšana 
	1 x mēnesī

	3.10.
	Grīdlīstu mitrā tīrīšana vai tīrīšana ar putekļu sūcēju
	1 x mēnesī

	3.11.
	Mīksto mēbeļu tīrīšana ar putekļu sūcēju
	1 x mēnesī

	3.12.
	Krēslu un galdu kāju mitrā tīrīšana
	1 x mēnesī

	3.13.
	Durvju, to apmaļu un malu tīrīšana
	1 x mēnesī

	3.14.
	Mēbeļu vertikālo virsmu tīrīšana
	1 x mēnesī

	3.15.
	Sienu griestu, telpu stūru, moldingu, nišu, logu u.tml . atbrīvošana no zirnekļu tīkliem
	1 x mēnesī

	4. Sanitāro telpu (WC) uzkopšana 

	4.1.
	Atkritumu grozu iztukšošana, jaunu maisiņu ievietošana
	1 x darba dienā

	4.2.
	Sanitāri higiēniskā aprīkojuma uzraudzība, papildināšana1
	1 x darba dienā

	4.3.
	Mitrā apkope un mazgāšana:
	1 x darba dienā

	
	Izlietnes (flīzējums ap izlietni, atsegtie ūdensvadi);
	1 x darba dienā

	
	Sanitārais mezgls;
	1 x darba dienā

	
	Spoguļi;
	1 x darba dienā

	
	Sanitāri higiēniskais aprīkojums;
	1 x darba dienā

	
	Grīdas.
	1 x darba dienā

	4.4.
	Sienu flīzējuma mitrā apkope, dezinfekcija
	1x nedēļā

	4.5. 
	Radiatoru un citu tehniskās infrastruktūras objektu (serveru skapju, kalorīferu, siltā gaisa  pūtēju, gaismas ķermeņu u.tml.) tīrīšana
	1 x mēnesī

	4.6. 
	Sienu griestu, telpu stūru, moldingu, nišu, logu u.tml . atbrīvošana no zirnekļu tīkliem
	1 x mēnesī

	5.
	Papildus veicamie darbi
	

	5.1.
	Stikla starpsienu tīrīšana
	1 x mēnesī

	5.2.
	Mīksto mēbeļu tīrīšana
	1 x mēnesī

	5.3
	Žalūziju tīrīšana
	1 x mēnesī

	5.4.
	Sadzīves tehnikas (ledusskapji, mikroviļņu krāsnis, tējkannas u.tml.) tīrīšana
	1x nedēļā

	5.5.
	Sienu tīrīšana 
	1x mēnesī

	5.6.
	Logu palodžu tīrīšana
	1x dienā

	5.7.
	Ēkas ieejas durvju abpusēja tīrīšana 
	1x nedēļā

	5.8.
	
	


Telpu platības un darbinieku skaits:

	Kadastra nr. 01000170150017 (K-5), Duntes iela 22, Rīga

	Biroji
	823
	m2

	Kāpņu telpas
	36.8
	m2

	Koridori
	221.8
	m2

	Telpas ar mazāku noslodzi
	106.9
	m2

	WC
	33
	m2

	KOPĀ:
	1221.5
	m2

	Kadastra nr. 01000170150002 (K-3), Duntes iela 20, Rīga

	Biroji
	
	570,54 m2

	Kāpņu telpas
	
	31,14 m2

	Koridori
	
	199,98 m2

	Telpas ar mazāku noslodzi
	
	171,2 m2

	WC
	
	31,6 m2

	Kāpnes uz 3. stāvu
	
	20 m2

	KOPĀ:
	
	1 024,46m2


Cita informācija:

· Grīdas segumi visās telpās ir lamināts vai linolejs

· Grīdas un sienu segumi sanitārajās telpās - flīzes

Līguma 2.pielikums

Finanšu piedāvājums

	Nr.p.k.
	
	Mērvienība (m2)
	Summa EURO par vienu m2 (bez PVN)*
	Summa EURO par vienu m2 (ar PVN)
	Summa EURO par kopējo platību m2 (bez PVN)*
	Summa EURO par kopējo platību  m2 (ar PVN)*

	1.
	Cena par biroja telpām mēnesī 
	1393,54
	
	
	
	

	2.
	Cena par kāpņu telpām mēnesī
	67,94
	
	
	
	

	3.
	Cena par koridora telpām mēnesī
	421,78
	
	
	
	

	4.
	Cena par telpām ar mazāku noslodzi mēnesī
	278,1
	
	
	
	

	5.
	Cena par WC telpām mēnesī
	64,60
	
	
	
	

	Pavisam kopā: 
	
	


Pretendents norāda pakalpojuma izpildē iesaistīto telpu apkopēju skaitu un plānoto darba ilgumu katrai apkopējai (h), un apkopējas vienā stundā apkopjamo platību. 

	Apkopēju skaits
	Viena apkopēja apkopjamā platība vienas stundas laikā (h) 
	 Apkopēja darba stundu skaits 

	
	
	


Līguma 3.pielikums

Apliecinājums par informācijas neizpaušanu

Es, __________________________________________________________________, apņemos:




(vārs, uzvārds, personas kods)

1) rūpīgi glabāt, nenodot citu personu rīcībā un nekavējoties atgriezt pēc pirmā Slimību profilakses un kontroles centra pieprasījuma piekļuves rekvizītus iekļūšanai Slimību profilakses un kontroles centra telpās;

2) saglabāt  un nelikumīgi neizpaust 2022.gada ___._______ līguma Nr. ____________ izpildes laikā iegūtu informāciju (t.sk. fizisko personu datus un datus par Slimību profilakses un kontroles centru);

3) atrodoties Slimību profilakses un kontroles centra telpās nebojāt tā īpašumu un nepieciešamības gadījumā veikt pasākumus īpašuma aizsardzībai un saglabāšanai.

Emu brīdināts (-a), ka par Līguma izpildes laikā iegūtās informācijas nelikumīgu izpaušanu vai piekļuves rekvizītu nozaudēšanu varu tikt saukts (-a) pie atbildības normatīvajos aktos noteiktajā kārtībā.

2022.gada ___.___________





____________________
Apliecinājumu pieņēma 

Slimību profilakses un 

kontroles centra direktore I.Gavare 



________________________
